Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 136/13/6606	Lučenec, 3.5.2013
EEČ : 2-47-58-2013

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 2 Trestného zákona číslo 140/1961 Zbierky zákonov v znení zákona číslo 102/1995 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 18.12.1992 po tom, čo si v XXXXX od bývalej manželky XXXXX zapožičal jej osobné motorové vozidlo zn. Škoda 105 ŠPZ: NRD 72-71 s tým, že jej vozidlo vráti do konca mesiaca január 1993 čo však neurobil a vozidlo dňa 12.08.1993 v XXXXX predal za 21 500,- Sk XXXXX z XXXXX, ktorý mu po napísaní kúpno-predajnej zmluvy vyplatil 10 000,- Sk v hotovosti s tým, že zbytok peňazí bude uhradených po prepise vozidla, k čomu však nedošlo, nakoľko si majiteľka XXXXX vozidla toto vzala späť, 

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa OR PZ v Lučenci bolo dňa 07.07.1994 pod č. VP-492/20-94  začaté trestné stíhanie a zároveň vznesené obvinenie XXXXX, nar. XXXXX pre trestný čin podvodu podľa § 250 ods. 1, ods. ods. 2 Tr. zákona č. 140/1961 Zb. v znení zmien a doplnkov, ktorý mal prečin spáchať spôsobom a v rozsahu uvedenom v skutkovej vete výrokovej časti tohto uznesenia.
V priebehu vykonaného vyšetrovania z úmrtného listu Matričného úradu v XXXXX č. 257/2013 vyplýva, že obv. XXXXX, nar. XXXXX dňa 31.12.2000 umrel.
Podľa § 215 ods. 1 písm. d/ Tr. poriadku prokurátor zastaví trestné stíhanie ak je trestné stíhanie neprípustné podľa § 9.
Podľa § 9 ods. 1 písm. d/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
S poukazom na ustanovenia § 9 ods. 1 písm. d/ Tr. poriadku bolo preto potrebné o trestnom stíhaní rozhodnúť podľa § 215 ods. 1 písm. d/ Tr. poriadku, tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor